У бізнес прыходзяць па-рознаму, але агульнае, што аб’ядноўвае гэтых людзей, – жаданне мець больш, жыць лепш і, наколькі гэта магчыма, быць сабе гаспадаром. Аднаго жадання, канечне, мала, патрэбны і мэтанакіраваны, рызыкоўны характар, і вялікая працавітасць, і прыродныя здольнасці да прадпрымальніцтва. Інакш ва ўмовах рынку немагчыма выжыць, а тым больш развівацца далей.